《游仰天池留别性空和尚》
明代·朱诚泳

绝巘灵湫一脉通，翠光垂彩浸虚空。三千世界红尘外，十二楼虚宝镜中。

琪树影长留晚照，昙花香煖递春风。我来自有三生约，最喜高人得远公。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。